**Národná rada Slovenskej republiky**

**VIII. volebné obdobie**

Číslo: PREDS-124/2020

**Správa**

**Výboru Národnej rady Slovenskej republiky pre sociálne veci o výsledku prerokovania návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 148)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podľa § 123 ods. 4 zákona č. 461/2003 Z. z. o sociálnom poistení v znení neskorších predpisov členov Dozornej rady Sociálnej poisťovne s výnimkou predsedu volí a odvoláva Národná rada Slovenskej republiky.

Návrh na voľbu zástupcu navrhnutého reprezentatívnymi združeniami zamestnávateľov do  Dozornej rady Sociálnej poisťovne predkladá Národnej rade Slovenskej republiky Výbor Národnej rady Slovenskej republiky pre sociálne veci, do ktorého pôsobnosti Sociálna poisťovňa patrí.

Generálny sekretár Asociácie zamestnávateľských zväzov a združení Slovenskej republiky (ďalej len AZZZ SR) RNDr. Oto Nevický, MBA oznámil, že sa vzdal ku dňu 31. januára 2020 členstva v Dozornej rade Sociálnej poisťovne.

Súčasne navrhujú zvoliť do Dozornej rady Sociálnej poisťovne za Asociáciu zamestnávateľských zväzov a združení Ing. Miriam Filovú.

Návrh na voľbu Ing. Miriam Filovej za člena Dozornej rady Sociálnej poisťovne bol predložený v súlade so zákonom č. 461/2003 Z. z. o sociálnom poistení v znení neskorších predpisov a kandidát spĺňa podmienky stanovené § 123 ods. 5 zákona č. 461/2003 Z. z. o sociálnom poistení v znení neskorších predpisov.

Bezúhonnosť Ing. Miriam Filovej je podľa § 123 odsek 5 zákona č. 461/2003 Z. z. preukázaná výpisom z registra trestov zo dňa 1. júna 2020.

Výbor Národnej rady Slovenskej republiky pre sociálne veci súhlasil s návrhom na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne **(tlač 148)** a konštatoval, že je predložený v súlade so zákonom   
č. 461/2003 Z. z. o sociálnom poistení v znení neskorších predpisov;

Výbor Národnej rady Slovenskej republiky pre sociálne veci uznesením č. 40 z 8. júla 2020 súhlasil s predloženým návrhom na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne a odporúča Národnej rade Slovenskej republiky podľa § 123 ods. 4 zákona č. 461/2003 Z. z. o sociálnom poistení v znení neskorších predpisov

1. zobrať na vedomie

**vzdanie sa člena Dozornej rady Sociálnej poisťovne Ota Nevického k 31. januáru 2020**,zástupcu navrhnutého reprezentatívnymi združeniami zamestnávateľov, podľa § 123 ods. 17 písm. b) zákon č. 461/2003 Z. z. v znení neskorších predpisov;

1. zvoliť

podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za člena Dozornej rady Sociálnej poisťovne zástupcu navrhnutého reprezentatívnymi združeniami zamestnávateľov

**Miriam FILOVÚ,**

ktorej funkčné obdobie začína plynúť dňom zvolenia;

1. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a v súlade s Volebným poriadkom o voľbe a odvolávaní funkcionárov, schváleného uznesením NR SR zo 17. júna 2011 č. 498.

Zvolený je kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky.

Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky.

Výbor Národnej rady Slovenskej republiky pre sociálne veci poveril poslanca Národnej rady Slovenskej republiky Petra Cmoreja predložiť Národnej rade Slovenskej republiky správu o výsledku prerokovania návrhu do Dozornej rady Sociálnej poisťovne a návrh na uznesenie Národnej rady Slovenskej republiky.

Základné údaje o navrhnutom kandidátovi sú uvedené v predkladanom materiáli.

Bratislava 8. júla 2020

**Jana Žitňanská v.r.**

**predsedníčka výboru**